

**ЧЕТИРИДЕСЕТ И ТРЕТО НАРОДНО СЪБРАНИЕ**

**Комисия по образованието и науката**

**Д О П Ъ Л Н И Т Е Л Е Н Д О К Л А Д**

**към доклад вх. № 653-09-3 от 11 февруари 2016 г. за второ гласуване на Общ законопроект за изменение и допълнение на Закона за висшето образование № 553-09-27 от 01.12.2015 г., изготвен на основание чл. 78, ал. 2 от Правилника за организацията и дейността на Народното събрание, въз основа на приетите на 26.11.2015 г. на първо гласуване законопроекти № 554-01-84, внесен от Милена Цветанова Дамянова и група народни представители на 29.04.2015 г., № 502-01-42, внесен от Министерски съвет на 01.06.2015 г., № 554-01-152, внесен от Борислав Михайлов Борисов на 15.09.2015 г. и № 554-01-153, внесен от Борислав Любенов Великов и Милен Василев Михов на 15.09.2015 г*.***

***Проект!***

**§ 4.** В чл. 17 се правят следните изменения:

1. В ал. 1 думата "самостоятелни" се заличава.

2. В ал. 6 изразът "Самостоятелният колеж" се заменя с "Колежът".

***Предложение от н. п. Борислав Великов и група народни представители:***

*§ 4 да се измени така:*

*§ 4. В чл. 17 се правят следните изменения и допълнения:*

1. *В ал. 1 след думата „университети" се добавя „изследователски университети".*
2. *Създава се нова ал. 4:*

*„(4) Изследователският университет е висше училище, което:*

*1. отговаря на изискванията на ал. 2, т.1-9;*

1. *дава значим принос за развитието на важни обществени области чрез върхови и разнородни научни изследвания, осъществява не по-малко от 5 на сто от научната дейност на висшите училища в страната и има високи резултати за научно-изследователска дейност, оценени съгласно обективни показатели, определени в наредба, приета от Министерския съвет;*
2. *Досегашната ал. 4 става ал. 5.;*
3. *Досегашната ал. 5 става ал. 6 и в нея думите „ал. 4" се заменят с „ал.5“;*
4. *Досегашните ал. 6 и 7 стават съответно ал. 7 и 8.*

**Комисията подкрепя по принцип предложението.**

***Предложение от н. п. Бойка Маринска:***

*В §4 чл.17, ал. 2, т.7**се изменя така:*

*„т.7**Притежава библиотека и други средства за информационно обслужване на обучението и научните изследвания, както и за обучение по защита на интелектуалната собственост, иновации и предприемачество."*

**Комисията подкрепя по принцип предложението.**

***Предложение от н. п. Бойка Маринска, направено по реда на чл. 80, ал. 4, т. 2 от Правилника за организацията и дейността на Народното събрание:***

*§4 да се измени така:*

*§ 4. В чл. 17 се правят следните изменения и допълнения:*

*1. В ал. 2 се създава т.10:*

*„10. има система за защита на интелектуалната собственост, която включва правилник и структура за реализация на резултатите от научните изследвания и на други обекти на интелектуалната собственост, както и за обучение по защита на интелектуалната собственост.*

*2. В ал. 3 думите „ т. 2- 9“ се заменят с „ т. 2-10“.*

*3. В ал. 4, изречение първо думите „ и 9“ се заменят с „9 и 10“.*

**Комисията подкрепя предложението.**

***Предложение от н. п. Борислав Великов, направено по реда на чл. 80, ал. 4, т. 2 от Правилника за организацията и дейността на Народното събрание:***

*В § 4, в новата ал.4 на чл.17:*

1. *в т. 1 думите „ т.1-9“ да се заменят с „ или 3“;*

*2. в т. 2 да отпаднат думите „и разнородни“**и думите „осъществява не по-малко от 5 на сто от научната дейност на висшите училища в страната“, а думите „наредба, приета“ да се заменят с „ акт, приет“.*

**Комисията подкрепя предложението.**

**Комисията не подкрепя текста на вносителя и предлага следната редакция на §4, който става § 5:**

**§ 5. В чл. 17 се правят следните изменения и допълнения:**

**1. В ал. 1 след думата „университети" се добавя „изследователски университети".**

**2. В ал. 2 се създава т. 10:**

**„10. има система за защита на интелектуалната собственост, която включва правилник и структура за реализация на резултатите от научните изследвания и на други обекти на интелектуалната собственост, както и за обучение по защита на интелектуалната собственост“.**

**3. В ал. 3 думите „ал. 2, т. 2- 9“ се заменят с „ал. 2, т. 2- 10“.**

**4. Създава се нова ал. 4:**

**„(4) Изследователският университет е висше училище, което:**

**1. отговаря на изискванията на ал. 2 или 3;**

**2. дава значим принос за развитието на важни обществени области чрез върхови научни изследвания и има високи резултати от научно-изследователска дейност, оценени съгласно обективни показатели, определени в акт, приет от Министерския съвет;**

**5. Досегашната ал. 4 става ал. 5 и в нея, в изречение първо думите „и 9“ се заменят с „9 и 10“.**

**6. Досегашната ал. 5 става ал. 6 и в нея думите „ал. 4" се заменят с „ал. 5“.**

**7. Досегашните ал. 6 и 7 стават съответно ал.7 и 8.**

***Предложение от н. п. Борислав Великов и група народни представители:***

*Да се създаде § 13б:*

*§ 13б.**В чл. 42, ал. 5 думите „чл. 17, ал. 6 и 7" се заменят с „чл. 17, ал. 7 и 8".*

**Комисията подкрепя предложението.**

***Предложение от н. п. Иван Станков:***

*Създава се нов § 13б:*

1. *В чл.42, ал.1, т.1, буква а) отпада;*
2. *В чл.42, ал.9, т.9 отпада.*

**На основание чл. 81, ал. 2, изречение трето от Правилника за организацията и дейността на Народното събрание предложението не е обсъждано и гласувано от комисията.**

**Комисията предлага да се създаде нов § 18:**

**§ 18. В чл. 42, ал. 5 думите „чл. 17, ал. 6 и 7" се заменят с „чл. 17, ал. 7 и 8".**

***Предложение от н. п. Борислав Великов и група народни представители:***

*Да се създаде § 16а:*

*§ 16а****.*** *В чл. 81 се правят следните допълнения:*

*1.В ал. 6:*

*а) накрая се добавя „а в случаите на преобразуване на  
специализирано висше училище във висше училище по чл. 17, ал. 4 - и на  
доклад, съдържащ оценка за изпълнението на изискванията на чл. 17, ал. 4, т.  
2".*

*б) създава се изречение второ: „В случаите на преобразуване на  
висше училище по чл. 17, ал. 2 във висше училище по чл. 17, ал. 4, процедурата  
за оценяване на проект за преобразуване се открива на основание доклад,  
съдържащ оценка за съответствието с изискванията по чл. 17, ал. 4, т. 2."*

*2. Създава се ал. 10:*

*(10) Оценката по ал. 6 за изпълнението на изискванията на чл. 17, ал. 4, т. 2 се извършва въз основа на обективни наукометрични показатели, включващи брой публикувани и реферирани научни статии в международните бази-данни, брой подадени заявки за международни патенти, брой цитати в реферирани и индексирани списания от други автори в международните бази-данни, по критерии, условия и по ред, определени с наредбата по чл. 17, ал. 4, т. 2".*

**Комисията подкрепя по принцип предложението.**

***Предложение от н. п. Борислав Великов, направено по реда на чл. 80, ал. 4, т. 2 от Правилника за организацията и дейността на Народното събрание:***

*В § 16а, в т.1, буква „ б“ след думите „ал.2„ да се добави „или 3“, а в т. 2 в новата ал. 10 думата „наредбата“ да се замени с „акта“*

**Комисията подкрепя предложението.**

**Комисията предлага да се създаде нов § 23:**

**§ 23. В чл. 81 се правят следните допълнения:**

**1.В ал.6:**

**а) накрая се добавя „а в случаите на преобразуване на  
специализирано висше училище във висше училище по чл. 17, ал. 4 - и на  
доклад, съдържащ оценка за изпълнението на изискванията на чл. 17, ал. 4, т.  
2".**

**б) създава се изречение второ: „В случаите на преобразуване на  
висше училище по чл. 17, ал. 2 или 3 във висше училище по чл. 17, ал. 4, процедурата за оценяване на проект за преобразуване се открива на основание доклад, съдържащ оценка за съответствието с изискванията по чл. 17, ал. 4, т. 2."**

**2. Създава се ал. 10:**

**„(10) Оценката по ал. 6 за изпълнението на изискванията на чл. 17, ал. 4, т. 2 се извършва въз основа на обективни наукометрични показатели, включващи брой публикувани и реферирани научни статии в международните бази-данни, брой подадени заявки за международни патенти, брой цитати в реферирани и индексирани списания от други автори в международните бази-данни, по критерии, при условия и по ред, определени с акта по чл. 17, ал. 4, т. 2".**

**§ 18.** В чл. 91 се правят следните изменения и допълнения:

1. В ал. 3, т. 2 думите „по чл. 9, ал. 3, т. 6, буква „в“ се заменят с „по чл. 9, ал. 3, т. 6, буква „г“.

2. Създават се нови ал. 4 и 5:

„(4) Средствата по ал. 1, т. 1 включват и допълнително финансиране за обучението по приоритетни професионални направления и защитени специалности, определено от Министерския съвет.

(5) Издръжката на обучението на студентите, приети по реда на чл. 68, ал. 5 и 6 в държавните висши училища, се осигурява със средства от държавния бюджет по ред, определен с акта по ал. 2, т. 1.“

3. Досегашните ал. 4, 5, 6, 7 и 8 стават съответно ал. 6, 7, 8, 9 и 10.

***Предложение от н. п. Снежана Дукова, направено по реда на чл. 80, ал. 4, т. 2 от Правилника за организацията и дейността на Народното събрание:***

*Параграф 18 да се измени така:*

*§ 18. В чл. 91 се правят следните изменения и допълнения:*

*1. В ал. 2, т. 1 думите “определени от“ се заменят с „ определени с акт на“;*

*2. В ал. 3, т. 2 думите „чл. 9, ал. 3, т. 6, буква „в““ се заменят с „чл. 9, ал. 3, т. 6, буква „г““.*

*3. Създават се нови ал. 4 и 5:*

*„(4) Средствата по ал. 1, т. 1 включват и допълнително финансиране за обучението по приоритетни професионални направления и защитени специалности, определено от Министерския съвет.*

*(5) Издръжката на обучението на студентите, приети по реда на чл. 68, ал. 5 и 6 в държавните висши училища, се осигурява със средства от държавния бюджет по ред, определен с акта по ал. 2, т. 1.“*

*4. Досегашната ал. 4 става ал. 6.*

*5. Досегашната ал. 5 става ал. 7 и в нея думите „чл. 21, ал. 2, 3, 5 и 7“ се заменят с „чл. 21, ал. 2, 3, 5 и 9“.*

*6. Досегашните ал. 6, 7 и 8 стават съответно ал. 8, 9 и 10.*

**Комисията подкрепя предложението.**

***Предложение от н. п. Милена Дамянова, направено по реда на чл. 80, ал. 4, т. 2 от Правилника за организацията и дейността на Народното събрание:***

*В § 18, т. 3, в новата ал. 5 думите „чл. 68, ал. 5 и 6“ се заменят „чл. 68, ал. 3, т. 1, ал. 5 и 6“;*

**Комисията подкрепя предложението.**

**Комисията подкрепя по принцип текста на вносителя и предлага следната редакция на § 18, който става § 25:**

**§ 23. В чл. 91 се правят следните изменения и допълнения:**

**1. В ал. 2, т. 1 думите „определени от“ се заменят с „определени с акт на“;**

**2. В ал. 3, т. 2 думите „чл. 9, ал. 3, т. 6, буква „в“ се заменят с „чл. 9, ал. 3, т. 6, буква „г“.**

**3. Създават се нови ал. 4 и 5:**

**„(4) Средствата по ал. 1, т. 1 включват и допълнително финансиране за обучението по приоритетни професионални направления и защитени специалности, определено от Министерския съвет.**

**(5) Издръжката на обучението на студентите, приети по реда на чл. 68, ал. 3, т. 1, ал. 5 и 6 в държавните висши училища, се осигурява със средства от държавния бюджет по ред, определен с акта по ал. 2, т. 1.“**

**4. Досегашната ал. 4 става ал. 6.**

**5. Досегашната ал. 5 става ал. 7 и в нея, в. т. 1 думите „чл. 21, ал. 2, 3, 5 и 7“ се заменят с „чл. 21, ал. 2, 3, 5 и 9“.**

**6. Досегашните ал. 6, 7 и 8 стават съответно ал. 8, 9 и 10.**

**§ 19.** В чл. 91а се правят следните изменения и допълнения:

1. Алинея 2 се изменя така:

„(2) Средствата по чл. 91, ал. 1, т. 2 се предоставят в зависимост от оценка на научната дейност, извършена въз основа на наукометрични показатели, или от оценка на художественотворческата дейност, извършена въз основа на художественотворчески постижения. Оценката, планирането, разпределението и разходването на средствата от държавния бюджет за финансиране на присъщата на висшите училища научна или художественотворческа дейност се извършват при условия и по ред, определени от Министерския съвет.“

2. Създава се нова ал. 3:

„(3) Държавните висши училища, получили висока оценка на научната дейност, се включват в списък на държавните висши училища с характеристика на изследователски по критерии и при условия и по ред, определени с акта на Министерския съвет по ал. 2.“

3. Създава се ал. 4:

„(4) Списъкът на държавните висши училища с характеристика на изследователски се приема с акта на Министерския съвет по ал. 2 по предложение на министъра на образованието и науката и се актуализира периодично, но не по-рядко от веднъж на всеки 3 години.“

4. Досегашната ал. 3 става ал. 5 и в нея думите „В зависимост от извършената оценка на резултатите от научната дейност“ се заменят с „В зависимост от оценката по ал. 2“.

***Предложение от н. п. Борислав Великов и група народни представители:***

*В § 19 да се направят следните изменения:*

*1. В т. 1, в ал. 2, изречение второ накрая да се добави „с наредбата по чл. 17, ал. 4, т. 2".*

*2. Точка 2 и 3 да отпаднат.*

*3. Точка 4 да стане т. 2 и да се измени така:*

*„2. В ал. 3 думите „В зависимост от извършената оценка на резултатите от научната дейност" се заменят с „В зависимост от оценката по ал. 2".*

**Предложението е оттеглено по т.1.**

**Комисията подкрепя предложението по т. 2 и 3.**

**Комисията подкрепя по принцип текста на вносителя и предлага следната редакция на § 19, който става § 26:**

**§ 26. В чл. 91а се правят следните изменения и допълнения:**

1. **Алинея 2 се изменя така:**

**„(2) Средствата по чл. 91, ал. 1, т. 2 се предоставят в зависимост от оценка на научната дейност, извършена въз основа на наукометрични показатели, или от оценка на художественотворческата дейност, извършена въз основа на художественотворчески постижения. Оценката, планирането, разпределението и разходването на средствата от държавния бюджет за финансиране на присъщата на висшите училища научна или художественотворческа дейност се извършват при условия и по ред, определени от Министерския съвет.“**

**2. В ал. 3 думите „В зависимост от извършената оценка на резултатите от научната дейност“ се заменят с „В зависимост от оценката по ал. 2“.**

**ПРЕДСЕДАТЕЛ НА КОМИСИЯТА**

**ПО ОБРАЗОВАНИЕТО И НАУКАТА:**

**МИЛЕНА ДАМЯНОВА**